**ПРВИ РАЗРЕД 22. 04. 2020.  
  
Предмет:   СРПСКИ   ЈЕЗИК**      
**Наставна јединица:    Занимљиви текстови из енциклопедија и часописа за децу**

(**НАПОМЕНА:**   Пратећи садржаје на РТС 2 научили сте шта су часописи и енциклопедије – шта се у њима налази, на која наша питања у њима можемо пронаћи одговоре. Слушали сте занимљиве текстове које је учитељица читала. Научили сте да читајући часописе и енциклопедије богатимо своје знање и учимо о свету који нас окружује . )

**Домаћи задатак**

Пронађите  уз помоћ старијих неку енциклопедију и прочитајте из ње неке од текстова који вас интересују. Запишите  наслов текста који сте прочитали и занимљивости из прочитаног текста.

**Предмет:   МАТЕМАТИКА**

**Наставна јединица:   Сабирање  ( 64 + 23 )**

( **НАПОМЕНА**:   Пратећи садржаје на РТС 2 oбновили сте сабирање двоцифрених бројева облика 64+23, без прелаза преко десетице. Заједно са учитељицом решавали сте различите типове задатака – укупно пет задатака. )

**Домаћи задатак**

1. Израчунај :  74 + 13 =          52 + 46 =          86 + 12 =          36 + 42 =
2. Одреди број који је :  за  23 већи од броја 64,

                                      за  56 већи од броја 32.

1. Који је број за 16 већи од збира бројева 22 и 11?
2. Претходник броја 68 увећај следбеником најмањег броја четврте десетице.
3. На игралишту су се играла 24 дечака и девојчице. Дошло је још 12 дечака и  3 девојчице. Колико је сада деце на игралишту ?

**Предмет:   ЛИКОВНА   КУЛТУРА**

**Наставна јединица:   Знаци споразумевања – слова, цифре, саобраћајни знаци**

( **НАПОМЕНА**:   Пратећи садржаје на РТС 2 научили сте шта је споразумевање и да се споразумевамо слушањем, причањем, читањем, писањем, цртањем, посматрањем. Сазнали сте како су се људи некада споразумевали (цртежи у пећинама, хијероглифи), а како данас ( словима, цифрама, знацима који се користе у математици или српском језику, саобраћајни знаци, мапе, географске карте, симболи, асоцијације, мимиком, покретима, смајлићима, звучним сигналима ).

**ЗАДАТАК**

Пошаљите поруку пријатељства вашим другарима према упутствима која је дала учитељица.

**Предмет:   ФИЗИЧКО   И   ЗДРАВСТВЕНО   ВАСПИТАЊЕ**

**Наставна јединица :   Вежбе у кућним условима**

(**НАПОМЕНА**:   Пратећи садржаје на РТС 2 научили сте нове вежбе обликовања које можете изводити у кућним условима. )

**Предмет:   ГРАЂАНСКО   ВАСПИТАЊЕ**

**Наставна  јединица:   Ја и како ме виде други**

**Размислите и запишите:**

**1.** Коју своју особину, шта код себе волите, а шта не волите ?    
**2.** Шта мислиш, шта се твојој мами највише допада код тебе, а шта тати ?   
**3.** Шта се твојим родитељима не допада код тебе ?   
**4.** Шта твоји другови воле код тебе, а шта не воле ?      
**5.** Нацртај нешто ако желиш.